2016. V. jegyzőkönyv

a Budaörsi Örmény Nemzetiségi Önkormányzat által megtartott testületi ülésén, 2016. május 13. péntek, 19:00 órai kezdettel. Helyszín: az Örmény Nemzetiségi Önkormányzat székhelye, Budaörs, Víg. u. 55.

Jelen vannak: Bokor Sándorné, Fancsali Bence, Fancsali G. János elnök és dr. Kontra Gábor a Budaörsi Polgármesteri Hivatal Jegyzői Irodája részéről.

Elnök: Megállapítom, hogy az ülés határozatképes.

A meghívóban szereplő napirendi pontokon túl javaslom az alábbi napirendi pontok napirendre vételét és kérem a napirend elfogadását:

10. Könyvbemutató megtartása Kolozsvárt (2016. jún.2.) és Marosvásárhelyen (2016. október 14-16.).

11. Együttműködési megállapodások megkötése Kolozsvárt, Marosvásárhelyen, Nagybányán, Brassóban.

12. A 2016. június 8-9.között rendezett nemzetiségi konferenciára való felkérés.

**31/2016. (V. 13.) sz. BÖNÖ határozat**. A testület egyhangúlag, három igen szavazattal elfogadta a következő napirendi pontokat:

1. Budaörsi Örmény Nemzetiségi Önkormányzat 2015. évi költségvetésének végrehajtásáról szóló beszámoló
2. Beszámoló a Magyarörmény Életrajzi Lexikon fogadtatásáról
3. Beszámoló a Bp. XIV. kerületi testvérönkormányzat való együttműködésről
4. Beszámoló az április 12-i „Örmény est”-ről
5. Rendezvényeink nyilvános karakterének kérdése
6. A 2015. október 16-iki Artisjus követelés
7. A 2016. évi állami feladatalapú támogatás célkitűzései
8. A 2016. II. félévi feladatokra kiírt városi pályázatokról
9. Jegyzőkönyveink aspektusa

10.) Könyvbemutató megtartása Kolozsvárt (2016. jún.2.) és Marosvásárhelyen (2016. október 14-16.).

11.) Együttműködési megállapodások megkötése Kolozsvárt, Marosvásárhelyen, Nagybányán, Brassóban.

12.) A 2016. június 8-9.között rendezett nemzetiségi konferenciára való felkérés

**1. Budaörsi Örmény Nemzetiségi Önkormányzat 2015. évi költségvetésének végrehajtásáról szóló beszámoló**

Elnök: A 2015. évi költségvetésünk végrehajtása a következők szerint valósult meg.

A testület három egyhangú igen szavazattal a következő határozatot hozta:

**32/2016. (V. 13.) sz. BÖNÖ határozat**

Budaörsi Örmény Nemzetiségi Önkormányzat Képviselő-testülete a Budaörsi Örmény Nemzetiségi Önkormányzat 2015. évi költségvetésének végrehajtásáról szóló beszámolót az alábbiak szerint fogadja el:

1. A Budaörsi Örmény Nemzetiségi Önkormányzat Képviselő-testülete a Budaörsi Örmény Nemzetiségi Önkormányzat költségvetésének végrehajtását
2. 3 141 eFt teljesített bevételi főösszeggel, melyből

* 2 964 eFt költségvetési bevétel
* 177 eFt finanszírozási bevétel

1. 2 600 eFt kiadási főösszeggel, melyből

* 2 600 eFt költségvetési kiadás
* 0 eFt finanszírozási kiadás

hagyja jóvá.

1. Budaörsi Örmény Nemzetiségi Önkormányzat Képviselő-testülete a 2015. évi zárszámadását az 1-5.sz. mellékletek szerint fogadja el.
2. Budaörs Örmény Nemzetiségi Önkormányzat Képviselő-testülete a Budaörsi Örmény Nemzetiségi Önkormányzat 2015. évi költségvetési maradványát az 5. sz. melléklet szerint hagyja jóvá.
3. Budaörsi Örmény Nemzetiségi Önkormányzat Képviselő-testülete a Budaörsi Örmény Nemzetiségi Önkormányzat 427 eFt szabad maradványt az alábbiak szerint osztja fel:
4. 300 eFt a visszafizetendő önkormányzati támogatás fedezetére, mint egyéb működési kiadásra (egyéb működési célú támogatások államháztartáson belülre)
5. 127 eFt összeget a dologi kiadások fedezetére biztosít

**2. Beszámoló a Magyarörmény Életrajzi Lexikon fogadtatásáról**

Elnök: A „Barátság” c. nemzetiségekkel foglalkozó folyóiratban Kabdebó Loránt pozitívan méltatta a két kötetet, majd 2015. nov.7-én a Sapientia Erdélyi Tudományegyetem Csíkszeredai Karán rendezett magyarközi konferencián Székely András Bertalan által tartott terjedelmes előadása, „A magyarörmény patriotizmus fölöttébb tiszteletre méltó voltáról a Kárpát-medencében”, forrásaként elsősorban ezen kiadványunkat jelölte meg.

**33/2016. (V. 13.) sz. BÖNÖ határozat**. A testület a Magyarörmény Életrajzi Lexikon, mint első ilyen jellegű munka pozitív fogadtatása ismeretében, a testület egyhangúlag, három igen szavazattal úgy határoz, hogy folytatni fogja ennek munkálatait egy újabb, bővített kiadás érdekében.

**3. Beszámoló a Bp. XIV. kerületi testvérönkormányzat való együttműködésről**

Elnök: A Bp. XIV. kerületi Örmény nemzetiségi önkormányzattal való együttműködésünk keretében, márciusban a budaörsi „Jókai M. Művelődési Központ”-ban Zárug Zita és férje által tartott úti beszámolón részvettünk.

**34/2016. (V. 13.) sz. BÖNÖ határozat** A testület egyhangúlag három igen szavazattal úgy határoz, hogy a Bp. XIV. kerületi testvér önkormányzattal kötött együttműködési megállapodás sikeres és továbbra is folytatni szükséges.

**4. Beszámoló az április 12-i „Örmény est”-ről**

Elnök: A f.é. április 12-iki „Örmény est” sikeres volt, a közönség mindvégig kitartott a majdnem két és fél órás műsor végéig. A nagyváradi művészek ebédjére 11.780 Ft, az aznapi szállásukra 24.000 Ft összeget költöttünk. Ugyanakkor, az Artisjus felé is bejelentési kötelezettségünk van a Lászlóffy Csaba-színdarab előadása kapcsán.

A testület a napirendi pont részletes megtárgyalása után három egyhangú igen szavazattal a következő határozatot hozta:

**35/2016. (V.13.) sz. BÖNÖ határozat** A Budaörsi Örmény Nemzetiségi Önkormányzat képviselő-testülete elfogadja a f. évi április 12-ikén megtartott Örmény est beszámolóját, értékesnek és sikeresnek tartva annak mindkét részét.

A Budaörsi Örmény Nemzetiségi Önkormányzat képviselő-testülete a f.é. április 12-iki rendezvénnyel kapcsolatosan felmerült, immár konkretizálódott költségek esetében : a nagyváradi művészek ebédjére 11.780 Ft, az aznapi szállásukra 24.000 Ft összegre jóváhagyását adja ezek utólagos elszámolásához, csatolva hozzájuk az ebédet és szállást élvezők személyi adatait is.

A Budaörsi Örmény Nemzetiségi Önkormányzat a f.é. április 12-iki rendezvénnyel kapcsolatosan felmerült az Artisjus felé is bejelentési kötelezettségünk a Lászlóffy Csaba-színdarab előadása kapcsán és ennek anyagi terhét költségvetéséből felvállalja.

**5. Rendezvényeink nyilvános karakterének kérdése**

Elnök: A rendezvényeink nyilvánossága is kérdéses volt legutóbbi rendezvényünk elszámolásánál, mert felmerült a gyanú, hogy amennyiben meghívókat bocsátottunk ki, akkor ez azt jelenti, hogy zártkörű rendezvényt tartunk. Bár mi soha belépti díjas vagy zártkörű rendezvényt nem tartottunk.

**36/2016. (V.13.) sz. BÖNÖ határozat** A testület egyhangúlag három igen szavazattal határozatban rögzíti, hogy rendezvényein sem eddig, sem jelenleg, sem ezentúl nem szed belépti díjat és nem szervez zártkörű rendezvényeket sem. Érvényes ez saját működésére, miként az együttműködési megállapodásaink alapján megvalósuló összes rendezvényre. Ebből a célból a rendezvényeink plakátjain, meghívóin és egyéb értesítőin ezt kiemelten megjelenítjük és ezt a tényt plakátjaink aktualizált fényképeivel is dokumentáljuk. Ezen fotókat pedig csatoljuk az illető rendezvény elszámolásához. Minden számlánkon megjelenítjük a „nyitott rendezvény” megjegyzést.

**6. A 2015. október 16-iki Artisjus követelés**

Elnök: Az Artisjus múlt évi rendezvényünkkel kapcsolatos követelése, legutóbbi levelük szerint nem csak az eddig ismert 2.838 Ft, hanem az annak áfával megemelt összege.

**37/2016. (V. 13.) sz. BÖNÖ határozat** A testület egyhangúlag három igen szavazattal határoz, hogy az Artisjus felé levő tartozásunk vállalásáról, mégpedig 2838 Ft+ áfa összegben.

**7. A 2016. évi állami feladatalapú támogatás célkitűzései**

Elnök: A 2016. évi állami feladat alapú támogatás összege 1.648.512 Ft, mely 2 részletben kerül átutalásra. A Pénzügy Iroda 2016. április 15-iki kérését, mely szerint „határozatot kell hoznunk konkrétan milyen feladatokra szeretnénk felhasználni az elnyert támogatást”, még aznap Dr. Kontra Gábor közvetítésével e-mailben megkaptuk. Ennek a kérésnek kell most eleget tennünk. Ezen összegből a következő feladatokat tudjuk ellátni: a kolozsvári könyvbemutató (máj.29-jún.3) úti és szállás költségeit (150.000 Ft). a marosvásárhelyi Örmény Kulturális Napokon való részvételt (október 14-16)(50.000 ft, úti-és szállás költségek), a gyulafehérvári genealógiai kutatást (a nyár folyamán)(200.000 Ft, úti- és szállás költségek), a brassói genealógiai kutatás folytatása (a nyár folyamán)(200.000 Ft, úti- és szállásköltségek), könyvsorozatunk egy kötetének kiadása (kutatással kapcsolatos költségek: 50.000 Ft + 350.000 Ft, nyomdaköltségek), saját honlap létrehozatalának és fenntartásának költségei (250.000 Ft), fotó- és dokumentum-kiállításaink kiállítása más örmény nemzetiségi önkormányokkal való együttműködés keretében (szállítás, karbantartás:100.000 Ft), Csíky Endre és Viski János magyarörmény zeneszerzők egy-egy művének átiratának és digitalizálásának költségei: 2x 95.000 Ft = 190.000 Ft), a feladatokkal kapcsolatos működési költségek (posta és nyomda, sokszorosítás:100.000 Ft)

**38/2016. (V. 13.) sz. BÖNÖ határozat** A testület egyhangúlag három igen szavazattal elfogadja az állami feladatalapú támogatás felhasználását az előterjesztésben szereplő feladatokra a következők szerint: a kolozsvári könyvbemutató (máj.29-jún.3) úti és szállás költségeit (150.000 Ft). a marosvásárhelyi Örmény Kulturális Napokon való részvételt (október 14-16)(50.000 ft, úti-és szállás költségek), a gyulafehérvári genealógiai kutatást (a nyár folyamán)(200.000 Ft, úti- és szállás költségek), a brassói genealógiai kutatás folytatása (a nyár folyamán)(200.000 Ft, úti- és szállásköltségek), könyvsorozatunk egy kötetének kiadása (kutatással kapcsolatos költségek: 50.000 Ft + 350.000 Ft, nyomdaköltségek), saját honlap létrehozatalának és fenntartásának költségei (250.000 Ft), fotó- és dokumentum-kiállításaink kiállítása más örmény nemzetiségi önkormányokkal való együttműködés keretében (szállítás, karbantartás:100.000 Ft), Csíky Endre és Viski János magyarörmény zeneszerzők egy-egy művének átiratának és digitalizálásának költségei: 2x 95.000 Ft = 190.000 Ft), a feladatokkal kapcsolatos működési költségek (posta és nyomda, sokszorosítás:100.000 Ft)

**8. A 2016. II. félévi feladatokra kiírt városi pályázatokról**

Elnök: A 2016. II. félévi feladatokra kiírt városi pályázatokra maradt összeg esetében pályáznunk kellene a október-novemberben tartandó Örmény estünkre és a Hollósy Kornélia-műsorunk helybeli bemutatásának költségeire. Az állami feladatalapú támogatás összege, miként előbb láthattuk, nem fedezi erre az évre határozott feladataink költségvetését. Két helyi rendezvényen mutatnánk be Hollósy Kornélia-műsorunkat és az őszi, hagyományos Örmény Est költségei- ezen két feladatra kellene pályáznunk.

**39/2016. (V. 13.) sz. BÖNÖ határozat** A testület egyhangúlag három igen szavazattal úgy határoz, hogy felhatalmazza az elnököt az előterjesztésben foglalt feladatok pályáztatására, mégpedig a Hollósy Kornélia műsorunk két helybeli iskolában való bemutatására, a velük levő együttműködési megállapodásunk szerint. Ennek költségvetése, az átíratok és azok digitalizálása beszámításával: 280.000 Ft. Az Örmény Est költségvetésére mindösszesen 420.000 Ft összeg lenne minimálisan szükséges. A két feladatra tehát 700.000 Ft összeggel pályázunk a 2016. évi II. helyi kiíráson.

**9. Jegyzőkönyveink aspektusa**

Elnök: Felmerült a Polgármesteri Hivatal Jegyzői Irodája részéről az igény, hogy jegyzőkönyveink egységes fonttal legyenek begépelve, bár a 2016. III. jegyzőkönyv esetében a Jegyzői Iroda, a saját betűtípus változtatása után egyszerre használt Calibri 11, Arial 11,12 és Times New Roman 10 és 11 fontokat.

dr. Kontra Gábor: Álláspontja szerint a jegyzőkönyv formai kellékei nem tartoznak a nemzetiségi önkormányzat képviselő-testületének érdemi döntéshozatali körébe. Elnök úr felé jelezte, hogy az adminisztrációs feladatok ellátásának megkönnyítése és a jegyzőkönyvek egységes felépítése céljából indokolt a jövőben egy betűtípust használni a jegyzőkönyv elkészítéséhez.

**40/2016. (V. 13.) sz. BÖNÖ határozat** A testület a napirendi pont részletes megtárgyalása után egyhangúlag három igen szavazattal úgy határoz, hogy az Örmény Nemzetiségi Önkormányzat saját jogkörén belül dönti el dokumentumainak megjelenítését.

**10. Könyvbemutató megtartása Kolozsvárt (2016. jún.2.) és Marosvásárhelyen (2016. október 14-16.)**

Elnök: Könyvbemutató megtartására Kolozsvárt (2016. jún.2.) és Marosvásárhelyen (2016. október 14-16.) érkezett felkérés. Tekintettel arra, hogy egyedül az elnök tud elutazni az említett időpontokban, kérem a testület ezzel kapcsolatos döntését.

A testület a napirendi pont részletes megtárgyalása után három egyhangú igen szavazattal a következő határozatot hozta:

**41/2016. (V. 13.) sz. BÖNÖ határozat** A Budaörsi Örmény Nemzetiségi Önkormányzat képviselő-testülete a kolozsvári, 2016. június 2-án tartandó könyvbemutatónkra az elnököt bízza meg annak megtartásával. Ezen alkalommal lehetőség lesz egyúttal Csiki Endre és Viski János zeneszerzők kérdésében is kutatni. Az említett feladatokra, az utazási és szállási költségekre 150.000 Ft összeget biztosít a testület költségvetéséből.

A Budaörsi Örmény Nemzetiségi Önkormányzat képviselő-testülete a marosvásárhelyi, 2016. október 14-16. közötti könyvbemutatóra, az Örmény Kulturális Napokon, a kiküldött elnök számára 50.000 Ft-ot biztosít utazási- és szállási költségekre.

**11. Együttműködési megállapodások megkötése Kolozsvárt, Marosvásárhelyen, Nagybányán, Brassóban.**

Elnök: A fenti utak és a tervezett genealógiai kutatások alkalmával lehetőség lenne újra együttműködési megállapodásokat kötni Kolozsvárt, Marosvásárhelyen, Nagybányán, Brassóban, azokkal a civil szervezetekkel, melyekkel a korábbi években eredményesen tudtunk dolgozni, kiállítások, hangversenyek, könyvbemutatók közös rendezésével.

**42/2016. (V. 13.) sz. BÖNÖ határozat** A testület a napirendi pont részletes megtárgyalása után egyhangúlag három igen szavazattal úgy határoz, hogy meghatalmazza az elnököt együttműködési megállapodások megkötésére Kolozsvárt, Marosvásárhelyen, Nagybányán, Brassóban, az ottani civil szervezetekkel közös magyarörmény tradícióink megőrzése érdekében.

**12. A 2016. június 8-9.között rendezett nemzetiségi konferenciára való felkérés**

Elnök: Tegnap délben érkezett egy felkérés a 2016. június 8-9.között rendezett nemzetiségi konferenciára való részvételre, mégpedig egyfelől az elnök által tartandó felolvasásra, másfelől a konferenciához kapcsolódó nemzetiségi kulturális műsorban való fellépésre. Ebből a célból felmerülhet bizonyos kutatási költség a vetitett képes előadás kapcsán, a műsorban való részvétel pedig a „Souvenirs” együttes fellépésére vonatkozik.

A testület a napirendi pont részletes megtárgyalása után három egyhangú igen szavazattal a következő határozatot hozta:

**43/2016. (V. 13.) sz. BÖNÖ határozat** A Budaörsi Örmény Nemzetiségi Önkormányzat képviselő-testülete az elnök kutatási költségeire 35.000 Ft-ot, a „Souvenirs” együttes számára az eddig is szokásos 95.000 Ft összeget biztosítja költségvetéséből, mindkét feladat a 2016. június 8-9. között Budapesten tartandó nemzetiségi konferencián valósul meg.

A Budaörsi Örmény Nemzetiségi Önkormányzat képviselő-testülete úgy határoz, hogy a „Souvenirs” együttes magyarörmény zenei előadásaira ezentúl egységesen 95.000 Ft összeg legyen biztosítva fellépésenként.

Elnök: A meghirdetett napirendi pontokat megtárgyaltuk, a jelenlétet megköszönve az ülést bezárom, most 20:00 óra.

Fancsali Bence Fancsali G. János

jegyzőkönyv hitelesítő                                                                                  elnök